ล้มบ้านประชารัฐซอยพหลโยธิน11
ธนารักษ์สั่งยุติโครงการบ้านธนารักษ์ประชารัฐ ซอยพหลโยธิน 11 หลัง จูโน่ ไม่สามารถปรับแบบก่อสร้างได้ตาม กทม.ได้
22 ก.ค. 2560

ธนารักษ์สั่งยุติโครงการบ้านธนารักษ์ประชารัฐ ซอยพหลโยธิน 11 หลัง จูโน่ ไม่สามารถปรับแบบก่อสร้างได้ตาม กทม.ได้นายพชร อนันตศิลป์ อธิบดีกรมธนารักษ์ เปิดเผยว่า กรมได้ยุติการก่อสร้างโครงการบ้านธนารักษ์ประชารัฐ ซอยพหลโยธิน 11 บนพื้นที่ราชพัสดุออกไปก่อน หลังจากที่กรุงเทพมหานคร ได้แจ้งให้ บริษัท จูโน่ พาร์ค ผู้รับสิทธิบริหารโครงการให้แก้ไขปรับปรุงแบบก่อสร้างทั้งนี้ บริษัท จูโน่ได้ทำหนังสือมายังกรมธนารักษ์ ระบุว่าหากให้มีการปรับลดขนาดโครงการและเพิ่มสาธารณูปโภคตามที่กรุงเทพมหานครเสนอมา จากแบบเดิมกำหนดมี 432 ห้อง พื้นที่ใช้สอยห้องละ 25 ตารางเมตรนั้น จะกระทบความเป็นไปได้ของโครงการและมีต้นทุนสูงขึ้นนายพชร กล่าวว่า กรมธนารักษ์ได้พิจารณาโดยอิงตามประมวลกฎหมายแพ่งและพาณิชย์ แล้วด้วยจึงเห็นว่าควรให้มีการยุติโครงการ โดยขั้นตอนหลังจากนี้และจะรายงานให้นายอภิศักดิ์ ตันติวรวงศ์ รมว.คลัง และ ครม.รับทราบต่อไป ส่วนพื้นที่ราชพัสดุดังกล่าวจะนำไปพัฒนาเป็นอะไรต่อนั้นต้องหารือกับ รมว.คลัง เพื่อรับฟังนโยบายอีกครั้ง ส่วนโครงการที่ราชพัสดุบริเวณ วัดไผ่ตัน กรุงเทพฯ ยังคงเดินหน้าดำเนินโครงการตามปกติ